cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.551
title: ผลของการจัดการเรียนรู้วิชาสุขศึกษาโดยใช้โปรแกรมการกำกับตนเองที่มีต่อพฤติกรรมการบริโภคอาหารจานด่วนของนักเรียนมัธยมศึกษาตอนต้น

description: การวิจัยนี้มีวัตถุประสงค์เพื่อ 1) เปรียบเทียบค่าเฉลี่ยของคะแนนผลสัมฤทธิ์การเรียนรู้วิชาสุขศึกษาก่อนและหลังการทดลองของกลุ่มทดลองที่ได้รับการจัดโปรแกรมการกำกับตนเองและของกลุ่มควบคุม 2) เปรียบเทียบค่าเฉลี่ยของคะแนนผลสัมฤทธิ์การเรียนรู้วิชาสุขศึกษาหลังการทดลองระหว่างกลุ่มทดลองกับกลุ่มควบคุม 3) เปรียบเทียบค่าเฉลี่ยของจำนวนครั้งในการบริโภคอาหารจานด่วน ก่อนและหลังการทดลองของกลุ่มทดลองและของกลุ่มควบคุม 4) เปรียบเทียบค่าเฉลี่ยของจำนวนครั้งในการบริโภคอาหารจานด่วน หลังการทดลองระหว่างกลุ่มทดลองกับกลุ่มควบคุม กลุ่มตัวอย่าง คือ นักเรียนชั้นมัธยมศึกษาปีที่ 2 โรงเรียนพุทธจักรวิทยา กรุงเทพมหานคร จำนวน 50 คน แบ่งเป็นนักเรียนกลุ่มทดลอง จำนวน 25 คน และนักเรียนกลุ่มควบคุม จำนวน 25 คน กลุ่มทดลองได้รับโปรแกรมการกำกับตนเองเป็นเวลา 8 สัปดาห์ สัปดาห์ละ 3 วัน วันละ 30 นาที เครื่องมือที่ใช้ในการวิจัยได้แก่ แผนการจัดการเรียนรู้วิชาสุขศึกษาโดยใช้โปรแกรมการกำกับตนเอง จำนวน 24 แผน แบบวัดผลสัมฤทธิ์ทางการเรียนวิชาสุขศึกษาด้านความรู้ เจตติ และการปฏิบัติมีค่าความเที่ยง 0.86 , 0.84 และ 0.80 วิเคราะห์ข้อมูลโดยใช้ค่าเฉลี่ย ส่วนเบี่ยงเบนมาตรฐานและค่า “ที” ผลการวิจัยพบว่า นักเรียนมัธยมศึกษาตอนต้นที่ได้รับโปรแกรมการกำกับตนเอง มีเจตคติ การปฏิบัติ และจำนวนครั้งในการบริโภคอาหารจานด่วนดีกว่านักเรียนที่ไม่ได้รับโปรแกรมการกำกับตนเอง
DOI: 10.14457/cu.the.2011.552
title: การเปรียบเทียบระหว่างการติดตั้งฉนวนกันความร้อนภายในและภายนอกของผนังต่อประสิทธิภาพการใช้พลังงานปรับอากาศ

description: วัตถุประสงค์ของงานวิจัยนี้เพื่อศึกษาและเปรียบเทียบระหว่างการติดตั้งฉนวนกันความร้อนภายในและภายนอกของผนังต่อประสิทธิภาพการใช้พลังงานปรับอากาศ เมื่อมีสภาวะใช้งานปรับอากาศที่มีรูปแบบแตกต่างกัน โดยงานวิจัยนี้เป็นการวิจัยเชิงทดลอง (experimental research) ด้วยการสร้างห้องทดลองทางพลังงาน ขนาด 3.00x3.00 เมตร สูง 2.50 เมตร จำนวน 2 ห้อง โดยมีวัสดุผนังอาคารเป็นผนังก่ออิฐฉาบปูนครึ่งแผ่นติดตั้งฉนวนโฟมโพลีสไตรีนแบบขยายตัวไว้ที่ภายในและภายนอกของผนัง และติดตั้งเครื่องปรับอากาศแบบแยกส่วนในห้องทดลองแต่ละหลัง จากนั้นทำการเก็บข้อมูลด้านอุณหภูมิด้วยเครื่อง data logger (HOBO) และเก็บข้อมูลอัตราการใช้พลังงานปรับอากาศด้วยมิเตอร์ไฟฟ้า จากนั้นจึงนำผลข้อมูลที่ได้มาวิเคราะห์เปรียบเทียบ และสรุปผล ผลการวิจัยพบว่า ในสภาวะที่ไม่มีการปรับอากาศ การติดตั้งฉนวนภายนอกสามารถลดการถ่ายเทความร้อนในช่วงที่อุณหภูมิอากาศภายนอกมีค่าสูงสุดได้ถึง 16.71% โดยมีค่าเฉลี่ยอุณหภูมิอากาศภายในช่วงกลางวันต่ำและคงที่มากกว่าการติดตั้งฉนวนภายใน ในสภาวะที่มีการปรับอากาศเฉพาะช่วงกลางวันและกลางคืน การติดตั้งฉนวนภายในสามารถลดอัตราการใช้พลังงานปรับอากาศได้มากกว่าการติดตั้งฉนวนภายนอก 8.57% และ 32.6% ตามลำดับ เนื่องจากใช้พลังงานในการปรับอากาศช่วงเริ่มต้นน้อยกว่าการติดตั้งฉนวนภายนอก 34.76 – 35.1 % โดยในช่วงเปิดเครื่องปรับอากาศจะมีอุณหภูมิอากาศภายในเฉลี่ยต่ำกว่า ส่วนในสภาวะที่มีการปรับอากาศตลอด 24 ชั่วโมง การติดตั้งฉนวนภายนอกสามารถลดอัตราการใช้พลังงานปรับอากาศได้มากกว่าการติดตั้งฉนวนภายใน 0.57% ในสภาวะที่ไม่มีการปรับอากาศ หรือสภาวะที่มีการปรับอากาศตลอด 24 ชั่วโมง การติดตั้งฉนวนภายนอกเป็นตำแหน่งที่มีความเหมาะสม เนื่องจากมีประสิทธิภาพในการลดการถ่ายเทความร้อนได้ดี ทำให้มีอุณหภูมิเฉลี่ยภายในต่ำและมีความคงที่ ส่งผลให้เครื่องปรับอากาศทำงานได้อย่างสม่ำเสมอ จึงมีอัตราการใช้พลังงานปรับอากาศน้อยกว่าการติดตั้งฉนวนภายใน ส่วนในสภาวะที่มีการเปิด–ปิดเครื่องปรับอากาศเป็นช่วงเวลา การติดตั้งฉนวนภายในเป็นตำแหน่งที่มีความเหมาะสม เนื่องจากใช้พลังงานปรับอากาศช่วงเริ่มต้นน้อย อุณหภูมิอากาศภายในเย็นลงได้รวดเร็ว ทำให้สามารถลดอัตราการใช้พลังงานปรับอากาศรวมได้มาก และมีอุณหภูมิเฉลี่ยในช่วงปรับอากาศต่ำกว่าการติดตั้งฉนวนภายนอก
DOI: 10.17632/mtwjm37p35.1
title: AI integrated Architectural Design Pedagogy

description: Architectural Design is a core component in Architecture, Engineering, Construction and Operations collaborative. With the arrival of Artificial Intelligence, the industry is pushing for smart and sustainable solutions. The corresponding mechanism of teaching young Architects to design in immersive environments requires a overhaul of the studio pedagogy. The taxonomy of computer augmented studio is under investigation with acceptability to computing technology and tools.
DOI: 10.17632/wvr6mccwwx.1
title: SMA libraries for metabolite identification and quantification in beers

description: Metabolite libraries built from NMR spectra for the metabolomics analysis of ultrafiltered beer samples, using the Simple Mixture Analysis (SMA) tool implemented in MestreNova 14.1 software.
DOI: 10.17632/wvr6mccwwx.2
title: SMA libraries for metabolite identification and quantification in beers

description: Metabolite libraries built from NMR spectra for the metabolomics analysis of ultrafiltered beer samples, using the Simple Mixture Analysis (SMA) tool implemented in MestreNova 14.1 software.
DOI: 10.14457/cu.the.2011.553
title: แนวทางการส่งเสริมภาพยนตร์ไทยสำหรับเด็ก

description: การวิจัยในครั้งนี้มีวัตถุประสงค์เพื่อศึกษาสภาพการณ์ของภาพยนตร์ไทยสำหรับเด็กโดยศึกษาจากการผลิต การจัดจำหน่ายและการฉายตั้งแต่ พ.ศ. 2544 – พ.ศ. 2553 จำนวน 10 เรื่อง ศึกษารูปแบบการผลิตภาพยนตร์ต่างประเทศสำหรับเด็กที่มีสัมฤทธิ์ผล ซึ่งเป็นปัจจัยที่ทำให้ภาพยนตร์สำหรับเด็กประสบความสำเร็จในระดับสากล โดยเลือกภาพยนตร์สำหรับเด็กจาก 3 ประเทศคือ ประเทศสหรัฐอเมริกา ประเทศอังกฤษ และประเทศญี่ปุ่น และศึกษานโยบายการส่งเสริมภาพยนตร์ของบางประเทศ เพื่อเป็นแนวทางการส่งเสริมภาพยนตร์ไทยสำหรับเด็ก การวิจัยนี้ ใช้ระเบียบวิธีวิจัยเชิงคุณภาพ (Qualitative Research) โดยมีการเก็บข้อมูลทั้งจากการวิจัยเอกสาร สื่ออิเล็กทรอนิกส์ สื่อวีดิทัศน์ และการสัมภาษณ์ผู้ผลิตภาพยนตร์ไทยสำหรับเด็ก เพื่อหาข้อมูลที่ต้องการมาประกอบเป็นแนวทางในการศึกษา ผลการวิจัยพบว่าสภาพการณ์ของภาพยนตร์ไทยสำหรับเด็กกำลังค่อยๆเพิ่มจำนวนขึ้นอย่างช้า ๆ สำหรับปัจจัยที่ทำให้ภาพยนตร์ต่างประเทศสำหรับเด็กประสบความสำเร็จเนื่องจากมีการนำหนังสือที่รู้จักกันอย่างแพร่หลายมาสร้างเป็นภาพยนตร์ อีกประการหนึ่งคือความมีชื่อเสียงของผู้กำกับภาพยนตร์ สำหรับแนวทางการส่งเสริมภาพยนตร์ไทยสำหรับเด็ก ผู้ผลิตภาพยนตร์ไทยสำหรับเด็กควรผลิตด้วยเงินทุนต่ำ แต่ต้องมีบทภาพยนตร์ที่ดี ทีมงานที่ดี อนึ่ง รัฐบาลไทยควรมีส่วนสนับสนุน ส่งเสริม ช่วยเหลือผู้ผลิตภาพยนตร์ไทยสำหรับเด็กในทุกๆด้าน ตั้งแต่การผลิตภาพยนตร์ การจัดจำหน่าย และการฉาย ภาพยนตร์ไทยสำหรับเด็กควรยึดหลักแนวคิดเกี่ยวกับคุณค่าของภาพยนตร์ คือมีคุณค่าต่อชีวิต มีคุณค่าต่อสังคม มีคุณค่าทางศิลปะ มีคุณค่าทางวิทยาศาสตร์ คือมีเหตุและผล
DOI: 10.14457/cu.the.2011.554
title: ศึกษาเปรียบเทียบผลของยาโอเมปราโซล 80 มิลลิกรัมฉีดเข้าหลอดเลือดดำ ตามด้วย 40 มิลลิกรัม ฉีดทุก 12 ชั่วโมง ว่าสามารถเพิ่มค่าความเป็นกรด-ด่างในกระเพาะอาหารได้เทียบเท่ากับผลของยาโอเมปราโซล 80 มิลลิกรัม ฉีดเข้าหลอดเลือดดำ ตามด้วยให้ต่อเนื่อง 8 มิลลิกรัมต่อชั่วโมง ได้หรือไม่ในคนไทย

description: ความสำคัญและที่มาของปัญหางานวิจัย: ภาวะเลือดออกทางเดินอาหารรักษาโดยการให้ยาลดกรด PPI พบว่าเชื้อชาติเอเชียมียีนที่ทำให้ยา PPI สลายได้ช้ากว่าทำให้ชาติเอเชียมีประสิทธิภาพของยามากกว่าชาติอื่นในขนาดยาที่เท่ากัน จึงเป็นที่มาว่าคนไทยที่เป็นเชื้อชาติเอเชียน่าจะต้องการปริมาณยา PPI ที่น้อยกว่าขนาดที่ใช้ปกติ วัตถุประสงค์ของงานวิจัย: เพื่อประเมินประสิทธิภาพของการให้ยา omeprazole (o-sid) 80 มิลลิกรัม ตามด้วย 40 มิลลิกรัมทุก 12 ชั่วโมง เทียบกับการให้ omeprazole (O-sid) 80 มิลลิกรัม ตามด้วยหยดต่อเนื่อง 8 มิลลิกรัมต่อชั่วโมงว่าสามารถเพิ่มค่า pH ในกระเพาะได้เทียบเท่ากันในประชากรไทย ระเบียบวิธีการวิจัย: อาสาสมัครสุขภาพแข็งแรงดี 8 รายได้เจาะเลือด Serum H. pylori และ CYP2C19 หลังจากนั้นจะได้ยาโอเมปราโซล 80 มิลลิกรัมเข้าทางหลอดเลือดดำแล้วตามด้วยฉีด 40 มิลลิกรัมทุก 12 ชั่วโมงเป็นเวลา 48 ชั่วโมงต่อเนื่องโดยมีสายวัด pH monitoring ตลอดหลังจากนั้นให้มีช่วง wash out เป็นเวลา 2 อาทิตย์และมาให้ยาโอเมปราโซล 80 มิลลิกรัมเข้าทางหลอดเลือดดำแล้วตามด้วยหยดต่อเนื่อง 8 มิลลิกรัมต่อชั่วโมงเป็นเวลา 48 ชั่วโมง โดยเก็บข้อมูลเป็นแบบต่อเนื่องดูในเรื่องค่าเฉลี่ย pH, เปอร์เซ็นต์ระยะเวลาที่ pH&gt;4 และ pH&gt;6 และผล acid break through ในแต่ละวิธีของการให้ยา และนำผลที่ได้มาเปรียบเทียบกันว่าค่าเฉลี่ย และระยะเวลาที่สามารถทำให้ pH&gt;6 มีความแตกต่างในแต่ละวิธีการให้หรือไม่ โดยดูร่วมกับผล serum H.pylori และ CYP2C19 ผลการวิจัย: พบว่าอาสาสมัครทั้งหมดที่เข้ารับการวิจัยมี CYP2C19 เป็นชนิด Extensive metabolizer และพบว่าค่าเฉลี่ย pH ในการให้ยาแบบ bolus น้อยกว่าการให้ยา continuous เฉพาะในวันแรกของการให้ยา (6.2±1 VS 7.1±0.6 (p&lt;0.05)แต่mean pHรวม 48 ชั่วโมงไม่ต่างกันส่วนระยะเวลาที่สามารถทำให้ในกระเพาะ pH&gt;6 สั้นกว่าในกลุ่ม bolus เมื่อเทียบกับcontinuousในวันแรก (66.2±22.7% VS 84.7±17.3%)(p&lt;0.05) และรวม 48 ชั่วโมง (69.9±12.6% VS 83 ±13.8%,p&lt;0.05) และพบว่าacid break through พบเฉพาะในการให้ยาแบบ bolusเท่านั้น สรุป: การให้ยาแบบbolus เมื่อเทียบกับการให้ยาแบบ continuous ใน 48 ชั่วโมง pH เฉลี่ยไม่แตกต่างกันแต่ถ้าดูในช่วง 24 ชั่วโมงแรกการให้ยาแบบ bolus จะมีค่าเฉลี่ยเป็นกรดมากกว่า และในกลุ่ม continuous สามารถจะควบคุมให้กระเพาะ pH&gt;6 ได้คงที่จะยาวนานกว่ากลุ่ม bolus แต่ไม่ว่าจะเป็นกลุ่ม bolus หรือ continuous ก็พบว่าสามารถควบคุมการหลั่งกรดได้อย่างมีประสิทธิภาพแม้แต่ในกลุ่ม extensive metabolizing CYP2C19 ดังนั้นการที่พบว่าคนเอเซียตอบสนองต่อการให้ยาลดกรดเป็นจากการที่มี poor metabolizer ต่อยา PPI มากกว่าคนต่างชาติ อาจต้องคำนึงถึงปัจจัยอื่นๆเพิ่มเติมนอกเหนือจากการมี CYP2C19 ชนิดต่างๆ
DOI: 10.14457/cu.the.2011.555
title: ผลของการจัดกิจกรรมการศึกษานอกระบบโรงเรียนตามแนวคิดนีโอฮิวแมนนิสที่มีต่อความพึงพอใจในชีวิตของผู้สูงอายุในศูนย์พัฒนาการจัดสวัสดิการสังคมผู้สูงอายุ

description: การวิจัยครั้งนี้มีวัตถุประสงค์ 1) เพื่อพัฒนากิจกรรมการศึกษานอกระบบโรงเรียนตามแนวคิดนีโอฮิวแมนนิสที่มีต่อความพึงพอใจในชีวิตของผู้สูงอายุในศูนย์พัฒนาการจัดสวัสดิการสังคมผู้สูงอายุ 2) เพื่อเปรียบ เทียบผลก่อนและหลังการจัดกิจกรรมการศึกษานอกระบบโรงเรียนตามแนวคิดนีโอฮิวเมนนิสที่มีต่อความพึงพอใจในชีวิตของผู้สูงอายุในศูนย์พัฒนาการจัดสวัสดิการสังคมผู้สูงอายุ 3) เพื่อศึกษาความพึงพอใจในการจัดกิจกรรมของกลุ่มทดลองที่มีต่อกิจกรรมการศึกษานอกระบบโรงเรียนตามแนวคิดนีโอฮิวแมนนิสที่มีต่อความพึงพอใจในชีวิตของผู้สูงอายุ การวิจัยครั้งนี้เป็นการวิจัยเชิงทดลองเบื้องต้น กลุ่มตัวอย่างในการวิจัย คือ ผู้สูงอายุในศูนย์พัฒนาการจัดสวัสดิการสังคมผู้สูงอายุบ้านบางแค จำนวน 30 คน การจัดกิจกรรมใช้เวลาทั้งสิ้น 9 วัน รวม 50 ชั่วโมง เครื่องมือที่ใช้ในการวิจัยมี 2 ชนิด ได้แก่ เครื่องมือที่ใช้ในการทดลอง คือ แผนการจัดกิจกรรมการศึกษานอกระบบโรงเรียนตามแนวคิดนีโอฮิวแมนนิสที่มีต่อความพึงพอใจในชีวิตของผู้สูงอายุคือแบบสัมภาษณ์วิเคราะห์ความต้องการในการจัดกิจกรรมการศึกษานอกระบบโรงเรียน และแบบวัดความพึงพอใจในชีวิตผู้สูงอายุ และแบบประเมินผลการจัดกิจกรรม วิเคราะห์ข้อมูลโดยการหา ค่าเฉลี่ย [X-bar] ส่วนเบี่ยงเบนมาตรฐาน S.D. และเปรียบเทียบความแตกต่างด้วยสถิติทดสอบที่ (t-test) ที่ระดับนัยสำคัญทางสถิติ .05 ผลการวิจัยพบว่า 1.ผู้สูงอายุในศูนย์พัฒนาการจัดสวัสดิการสังคมผู้สูงอายุบ้านบางแค มีความต้องการให้จัดกิจกรรมการศึกษานอกระบบโรงเรียนเพื่อเสริมสร้างความพึงพอใจในชีวิตของผู้สูงอายุ โดยลักษณะของกิจกรรมควรเป็นกิจกรรมที่สนุกสนาน ส่งเสริมความกระตือรือร้นในการดำเนินชีวิต มีชีวิตชีวา มีความปล่อยวาง มีความส่งเสริมลักษณะอารมณ์ที่เป็นสุข ส่งเสริมการช่วยเหลือผู้อื่น และมอบความรัก ความเมตตาที่ยิ่งใหญ่ ที่ทำให้ผู้สูงอายุได้มีส่วนร่วมในกิจกรรม 2. ผลการทดลองกิจกรรม พบว่า กลุ่มทดลองมีค่าเฉลี่ยด้านความมีชีวิตชีวา มองตนเองในด้านบวก และลักษณะอารมณ์ที่เป็นสุข หลักการทดลองสูงกว่าก่อนการทดลอง อย่างมีนัยสำคัญทางสถิติที่ระดับ .05 3.ผลการทดลองกิจกรรม พบว่า กลุ่มทดลองมีค่าเฉลี่ยความพึงพอใจในการจัดกิจกรรมการศึกษานอกระบบโรงเรียนตามแนวคิดนีโอฮิวแมนนิสที่มีต่อความพึงพอใจในชีวิตของผู้สูงอายุในศูนย์พัฒนาการจัดสวัสดิการสังคมผู้สูงอายุ อยู่ในระดับมากที่สุด ([X-bar]= 4.64)
DOI: 10.17632/df6x5d5h8b.1
title: Sensitive and Quantitative Method to Evaluate the DNA Methylation Status of Positive Regulatory Domains and cAMP Response Element (PRDI, PRDII and CRE) in Endothelial Nitric Oxide Synthase Promoter

description: Western blot for eNOS and beta-actin. Loaded samples: marker, HUVEC, CD34+ .
DOI: 10.14457/cu.the.2011.556
title: มาตรการส่งเสริมและช่วยเหลือจากทางราชการตามพระราชบัญญัติส่งเสริมและรักษาคุณภาพสิ่งแวดล้อม พ.ศ. 2535 ศึกษากรณีมลพิษทางอากาศจากอุตสาหกรรม

description: การจัดการมลพิษทางอากาศที่ปล่อยจากโรงงานอุตสาหกรรม เป็นการปกป้องสภาพอากาศให้มีคุณภาพดีและอยู่ในเกณฑ์ที่เหมาะสมต่อความเป็นอยู่ของมนุษย์ ผู้ประกอบการโรงงานอุตสาหกรรมที่มีการลงทุนระบบป้องกันหรือกำจัดมลพิษในกระบวนการผลิตก่อนปล่อยมลพิษออกสู่ภายนอกหรือนำเทคโนโลยีสะอาด (Clean Technology) เข้ามาใช้ ย่อมมีต้นทุนเกิดขึ้นจากการดำเนินการดังกล่าวเป็นจำนวนไม่น้อย หากรัฐต้องการจะผลักดันให้นักลงทุนหรือผู้ประกอบการลงทุนหรือติดตั้งเทคโนโลยีดังกล่าวในกิจการของเขาเหล่านั้นแล้ว รัฐย่อมจำต้องจัดให้มีมาตรการส่งเสริมหรือจูงใจเบื้องต้นแก่ผู้ประกอบการในรูปแบบต่างๆ เช่น มาตรการด้านภาษี มาตรการให้ความช่วยเหลือในด้านต่างๆ เป็นต้น ซึ่งประเทศไทยก็ได้นำมาตรการดังกล่าวมาใช้บังคับแต่ยังเกิดปัญหาและอุปสรรคที่เกิดจากการบัญญัติกฎหมายและการบังคับใช้กฎหมายหลายประการซึ่งส่งผลให้ผู้ประกอบการไม่ได้รับจากส่งเสริมและจูงใจจากทางภาครัฐอย่างแท้จริง ผลการศึกษาพบว่า รัฐควรมีการปรับปรุงมาตรการในการส่งเสริมหรือสร้างแจงจูงใจ โดยการให้สิทธิประโยชน์แก่ผู้ประกอบการที่ติดตั้งเครื่องจักร อุปกรณ์หรือนำเทคโนโลยีสะอาดมาใช้ ซึ่งการให้สิทธิประโยชน์ดังกล่าวควรดำเนินการผ่านกฎหมายส่งเสริมการลงทุน หรือประมวลรัษฎากร เนื่องจากเป็นกฎหมายที่เกี่ยวข้องกับการจัดตั้งโรงงานอุตสาหกรรม และเกี่ยวข้องกับผลประกอบการในทางธุรกิจของผู้ประกอบการหรือนักลงทุนโดยตรง ซึ่งจะสามารถสร้างแรงจูงใจให้กับภาคการผลิตที่เป็นต้นเหตุหลักของการปล่อยมลพิษทางอากาศให้หันมาใส่ใจกับการติดตั้งหรือนำเทคโนโลยีสะอาดมาใช้เพื่อการแก้ไขปัญหามลพิษทางอากาศจากอุตสาหกรรมได้อย่างยั่งยืน
DOI: 10.14457/cu.the.2011.557
title: การควบคุมการแพร่กระจายเชื้อโรคทางอากาศด้วยระบบระบายอากาศในห้องตรวจโรค

description: ห้องตรวจรักษาที่มีการปรับอากาศของโรงพยาบาล เป็นสถานที่ที่มีความเสี่ยงในการกระจายเชื้อโรคทางอากาศ หากแต่การออกแบบห้องตรวจรักษาในปัจจุบัน มักไม่ได้มีการคำนึงถึงการระบายอากาศที่จะส่งเสริมการควบคุมการแพร่กระจายเชื้อโรคทางอากาศ ดังนั้น งานวิจัยชิ้นนี้จึงมีวัตถุประสงค์เพื่อประเมินประสิทธิภาพในการระบายอากาศของห้องตรวจรักษาในปัจจุบัน และวิเคราะห์รูปแบบการระบายอากาศของห้องตรวจรักษาตัวอย่างขนาด 3 x 4 x 3 เมตร เน้นที่ปัจจัยตำแหน่งช่องปล่อยลมเข้า ตำแหน่งช่องปล่อยลมออก อัตราการถ่ายเทอากาศภายใน และลักษณะการจัดวางเฟอร์นิเจอร์ ที่ส่งผลต่อลักษณะการเคลื่อนที่ของอากาศภายในห้องและการระบายเชื้อโรคออกจากพื้นที่ โดยใช้วิธีการจำลองสถานการณ์ด้วยโปรแกรม SolidWorks Flow Simulation 2011 และวิเคราะห์ข้อมูลโดยการประเมินความผันผวนของอากาศจากรอบการหมุนของอากาศแบบไหลวน จากผลการวิจัยพบว่ารูปแบบของห้องที่มีลักษณะการเคลื่อนที่ของอากาศที่มีความผันผวนน้อยที่สุดและมีความเสี่ยงต่อการแพร่กระจายเชื้อน้อยที่สุดได้แก่ห้องตรวจรักษาที่ติดตั้งช่องปล่อยลมเข้าบริเวณกึ่งกลางเพดานของห้องซึ่งมีอัตราการถ่ายเทอากาศเท่ากับ 12 ACH (ความเร็วลม ณ ช่องปล่อยลมเข้า 0.6 เมตรต่อวินาที) และติดตั้งช่องปล่อยลมออกขนาด 10 นิ้วในบริเวณผนังด้านที่อยู่ใกล้กับผู้ป่วยมากที่สุด จากผลการวิจัยสรุปได้ว่าเพื่อการควบคุมการแพร่กระจายเชื้อโรคทางอากาศด้วยระบบระบายอากาศที่ดี ผู้ออกแบบควรกำหนดให้ช่องปล่อยลมออกอยู่ในตำแหน่งที่ใกล้กับผู้ป่วยมากที่สุด และควรกำหนดให้อัตราความเร็วลม ณ ช่องปล่อยลมเข้าอยู่ในระดับต่ำเพื่อลดความผันผวนของอากาศ และเพื่อให้เกิดความรู้ความเข้าใจในการควบคุมการแพร่กระจายเชื้อโรคทางอากาศด้วยระบบระบายอากาศในห้องตรวจรักษามากขึ้น งานวิจัยชิ้นนี้เสนอให้มีการศึกษาเพิ่มเติมในปัจจัยที่อาจส่งผลต่อลักษณะการเคลื่อนที่ของอากาศภายในห้องตรวจรักษา โดยเฉพาะปัจจัยด้านขนาดของช่องปล่อยลมเข้า ลักษณะการจัดวางเฟอร์นิเจอร์ และแนวทางการติดตั้งระบบระบายอากาศในสถานที่จริง
DOI: 10.14457/cu.the.2011.558
title: การศึกษาบทบาทหน้าที่ของสถาปนิกในองค์กรธุรกิจอสังหาริมทรัพย์ : กรณีศึกษาประเภทที่อยู่อาศัยในแนวราบ

description: องค์กรธุรกิจอสังหาริมทรัพย์เป็นองค์กรธุรกิจการค้า ที่มีการพัฒนาโครงการสถาปัตยกรรมในรูปแบบของที่อยู่อาศัย ซึ่งเป็นองค์กรที่มีบทบาทต่อวิชาชีพสถาปัตยกรรม สถาปนิกในองค์กรธุรกิจอสังหาริมทรัพย์ต้องปฏิบัติวิชาชีพภายใต้ปัจจัยการขับเคลื่อนทางธุรกิจ ทั้งนี้ทำให้สถาปนิกจำเป็นต้องมีความรู้ความเข้าใจในเรื่องบทบาทหน้าที่ของสถาปนิกในองค์กรธุรกิจอสังหาริมทรัพย์ ซึ่งต้องมีการปรับเปลี่ยนบทบาทหน้าที่ตามสภาวการณ์ต่าง ๆ ที่เกิดขึ้นจากการดำเนินธุรกิจ การศึกษาบทบาทหน้าที่ของสถาปนิกในองค์กรธุรกิจอสังหาริมทรัพย์ มีวัตถุประสงค์เพื่อศึกษารูปแบบ ขอบเขตการดำเนินการของส่วนงานสถาปัตยกรรมในองค์กรธุรกิจอสังหาริมทรัพย์ บทบาทหน้าที่ ปัญหา และอุปสรรค รวมถึงเสนอแนะแนวทางการแก้ปัญหาของสถาปนิกในองค์กรธุรกิจอสังหาริมทรัพย์ โดยอาศัยข้อมูลปฐมภูมิจากการสัมภาษณ์ผู้บริหารส่วนงานสถาปัตยกรรม และแบบสอบถามสถาปนิกในส่วนงานสถาปัตยกรรมในองค์กรธุรกิจอสังหาริมทรัพย์ จากกลุ่มตัวอย่างองค์กรธุรกิจอสังหาริมทรัพย์ 14 องค์กรด้วยการสุ่มตัวอย่างแบบเฉพาะเจาะจง และข้อมูลทุติยภูมิจากเอกสารที่เกี่ยวข้องกับองค์กรธุรกิจอสังหาริมทรัพย์ และมาตรฐานการประกอบวิชาชีพสถาปัตยกรรมที่เกี่ยวข้องกับขอบเขตการให้บริการวิชาชีพสถาปัตยกรรม รวมถึงบทบาทหน้าที่ของสถาปนิกในงานสถาปัตยกรรม จากการศึกษาพบว่ารูปแบบ และขอบเขตการดำเนินการของส่วนงานสถาปัตยกรรมภายในองค์กรธุรกิจอสังหาริมทรัพย์ สามารถแบ่งได้ 4 รูปแบบ คือ 1. รูปแบบที่มีการจัดตั้งหน่วยธุรกิจย่อยในการดำเนินการ 2. รูปแบบที่ส่วนงานสถาปัตยกรรมมีบทบาทหน้าที่หลักในขั้นตอนเตรียมงานก่อนการออกแบบ และขั้นตอนการออกแบบเป็นหลัก 3. รูปแบบการดำเนินการร่วมกันระหว่างส่วนงานอื่น ๆ ภายในองค์กร ซึ่งใน 3 รูปแบบแรกจะมีการจัดจ้างผู้ออกแบบจากภายนอกองค์กรมาร่วมดำเนินการในขั้นตอนการออกแบบ แต่ในรูปแบบที่ 4. รูปแบบการดำเนินการร่วมกันระหว่างส่วนงานอื่นๆ ภายในองค์กร ซึ่งจะมีลักษณะใกล้เคียงกับรูปแบบที่ 3 แต่จะมีการใช้บุคลากรภายในองค์กรดำเนินการ ในส่วนของบทบาทหน้าที่ของสถาปนิก พบว่าสถาปนิกในองค์กรธุรกิจอสังหาริมทรัพย์จะเข้าไปมีบทบาทหน้าที่หลักในขั้นตอนเตรียมงานก่อนการออกแบบ และขั้นตอนการออกแบบ โดยมีปัจจัยที่ส่งผลต่อบทบาทหน้าที่ของสถาปนิกในองค์กรธุรกิจอสังหาริมทรัพย์ 3 ประการ คือ ปัจจัยในเรื่องรูปแบบ และขอบเขตการดำเนินการของส่วนงานสถาปัตยกรรมภายในองค์กรธุรกิจอสังหาริมทรัพย์ ปัจจัยในเรื่องการบริหารจัดการรูปแบบในการดำเนินการออกแบบ และปัจจัยเรื่องของรูปแบบผลิตภัณฑ์ จากปัจจัยที่เกี่ยวข้องส่งผลให้องค์กรธุรกิจอสังหาริมทรัพย์ได้วางบทบาทหน้าที่ของสถาปนิกที่แตกต่างกันซึ่งสามารถเป็นได้ทั้งบทบาทของผู้บริหารจัดการโครงการ ซึ่งจะมีบทบาทหน้าที่ในการดำเนินโครงการตั้งแต่ขั้นตอนเตรียมงานก่อนการออกแบบ ไปจนถึงขั้นตอนภายหลังการก่อสร้างแล้วเสร็จ บทบาทของผู้พัฒนาผลิตภัณฑ์โครงการ ซึ่งจะมีบทบาทหน้าที่หลักในการดำเนินการในขั้นตอนการออกแบบเป็นหลัก บทบาทของนักการตลาด หรือนักวิเคราะห์การลงทุน ซึ่งจะมีบทบาทหน้าที่ในการดำเนินการในขั้นตอนเตรียมงานก่อนการออกแบบเป็นหลัก ซึ่งสถาปนิกจำเป็นต้องมีความรู้ความเข้าความเข้าใจพื้นฐานในเรื่องแนวคิดทางการตลาด การเงิน และบัญชีเพื่อใช้ในการดำเนินการโครงการอสังหาริมทรัพย์
DOI: 10.14457/cu.the.2011.559
title: ผลของการใช้รูปแบบการเรียนการสอน IMSTRA ที่มีต่อมโนทัศน์เรื่องหน่วยของสิ่งมีชีวิตและการดำรงชีวิตของพืชและความสามารถในการคิดสังเคราะห์ของนักเรียนมัธยมศึกษาตอนต้น

description: การวิจัยนี้ เป็นการวิจัยกึ่งทดลอง มีวัตถุประสงค์เพื่อ (1)เปรียบเทียบมโนทัศน์ เรื่องหน่วยของสิ่งมีชีวิตและการดำรงชีวิตของพืชของนักเรียนมัธยมศึกษาตอนต้นระหว่างก่อนและหลังเรียนวิทยาศาสตร์ด้วยรูปแบบการเรียนการสอน IMSTRA (2)เพื่อเปรียบเทียบมโนทัศน์ เรื่องหน่วยของสิ่งมีชีวิตและการดำรงชีวิตของพืช ของนักเรียนมัธยมศึกษาตอนต้นหลังเรียน ระหว่างกลุ่มที่เรียนวิทยาศาสตร์ด้วยรูปแบบการเรียนการสอนใIMSTRA กับกลุ่มที่เรียนวิทยาศาสตร์แบบปกติ (3)เพื่อเปรียบเทียบความสามารถในการคิดสังเคราะห์ของนักเรียนมัธยมศึกษาตอนต้น ระหว่างก่อนและหลังเรียนวิทยาศาสตร์ด้วยรูปแบบการเรียนการสอน IMSTRA (4)เพื่อเปรียบเทียบความสามารถในการคิดสังเคราะห์ของนักเรียนมัธยมศึกษาตอนต้นหลังเรียน ระหว่างกลุ่มที่เรียนวิทยาศาสตร์ด้วยรูปแบบการเรียนการสอน.IMSTRA กับกลุ่มที่เรียนวิทยาศาสตร์แบบปกติ กลุ่มตัวอย่าง คือ นักเรียนชั้นมัธยมศึกษาปีที่ 1 โรงเรียนพรหมานุสรณ์จังหวัดเพชรบุรี เครื่องมือที่ใช้ในการเก็บรวบรวมข้อมูล ได้แก่ แบบวัดมโนทัศน์เรื่องหน่วยของสิ่งมีชีวิตและการดำรงชีวิตของพืช มีค่าความเที่ยง 0.75 และแบบวัดความสามารถในการคิดสังเคราะห์มีค่าความเที่ยง 0.76 วิเคราะห์ข้อมูลด้วยสถิติ.คือ.ค่าเฉลี่ย.ค่าเฉลี่ยร้อยละ.ส่วนเบี่ยงเบนมาตรฐาน.ค่าความถี่.ทดสอบสมมติฐานด้วยสถิติทดสอบทีและสถิติทดสอบไค-สแควร์ ผลการวิจัย สรุปได้ดังนี้ (1)นักเรียนกลุ่มทดลองมีคะแนนเฉลี่ยของมโนทัศน์ เรื่องหน่วยของสิ่งมีชีวิตและการดำรงชีวิตของพืช หลังเรียนสูงกว่าก่อนเรียน (2)นักเรียนกลุ่มทดลองมีคะแนนเฉลี่ยของมโนทัศน์เรื่องหน่วยของสิ่งมีชีวิตและการดำรงชีวิตของพืชหลังเรียนสูงกว่ากลุ่มเปรียบเทียบ.(3)นักเรียนกลุ่มทดลองมีคะแนนเฉลี่ยความสามารถในการคิดสังเคราะห์ หลังเรียนสูงกว่าก่อนเรียน.(4)นักเรียนกลุ่มทดลองมีคะแนนเฉลี่ยความสามารถในการคิดสังเคราะห์หลังเรียนสูงกว่ากลุ่มเปรียบเทียบ
DOI: 10.14457/cu.the.2011.560
title: การสร้างอารมณ์ขันในละครชุดทางโทรทัศน์แนวระทึกขวัญเชิงสืบสวนเรื่องซูเปอร์เนเชอรัล

description: การวิจัยครั้งนี้มีจุดประสงค์เพื่อศึกษากลวิธีการสร้างและประสานอารมณ์ขันในละครโทรทัศน์เรื่อง ซูเปอร์เนเชอรัล ซึ่งเป็นละครประเภทสยองขวัญเชิงสืบสวน โดยศึกษาจากละครที่ออกอากาศทุกตอน (นับถึงวันที่ 22 กันยายน พ.ศ. 2554) รวมทั้งสิ้น 6 ฤดูกาล จำนวน 126 ตอน และศึกษาทัศนคติสุนทรียรส ของผู้ชมต่ออารมณ์ขันที่ปรากฏในละครโทรทัศน์ โดยใช้แบบสอบถามอิเล็กทรอนิคส์ จำนวน 58 ชุด ร่วมกับการสังเกตการณ์เชิงมีส่วนร่วมในชุมชนออนไลน์ เว็บไซต์พันทิป.คอม และทัมเบรอะ.คอม ผลการวิจัยพบว่า ละครโทรทัศน์ชุดซูเปอร์เนเชอรัลประสานอารมณ์ขันเข้ากับแนวเรื่องสยองขวัญได้โดยการใช้องค์ประกอบของละคร ได้แก่ ตัวละคร นักแสดง และปฏิสัมพันธ์ระหว่างตัวละคร เครื่องแต่งกาย และอุปกรณ์ประกอบฉาก แสง สีและขาวดำ เสียง การจัดองค์ประกอบของภาพและฉาก พบว่าการเกิดอารมณ์ขันนั้นสามารถเกิดได้จาก องค์ประกอบสอดคล้องกัน นั่นคือมีความสัมพันธ์กันและสร้างอารมณ์ไปในทิศทางเดียว และองค์ประกอบขัดแย้งกัน ซึ่งเกิดขึ้นจากหลักของคู่ตรงข้าม (Binary Opposite) ซึ่งสร้างความขัดแย้ง ความไม่เป็นไปตามกฎ ไม่เป็นปกติจึงเกิดอารมณ์ขันขึ้น โดยใช้กลวิธีการสร้างอารมณ์ขัน 10 รูปแบบได้แก่ เสียดสี เหน็บแนม ล้อสังคม ทำให้เป็นเรื่องสัปดน นำภาพยนตร์หรือละครมาทำให้ขำขัน นำเรื่องของตนเองแทรกไว้ในเรื่อง ทำให้เรื่องจบแบบผิดความคาดหมาย กำหนดให้บุคคลในเรื่องตีความประสบการณ์ผิด สร้างความขัดแย้งในตนเอง ลวงให้คิด ใช้ตรรกะวิทยาผิดๆ ใช้คำศัพท์แสลงหรือศัพท์วัยรุ่น จากการสอบถามเกี่ยวกับทัศนคติเกี่ยวกับอารมณ์ขันในละครโทรทัศน์เรื่องซูเปอร์เนเชอรัล พบว่า อารมณ์ขันในละครโทรทัศน์เรื่องซูเปอร์เนเชอรัลเพิ่มอรรถรสให้กับเรื่องในระดับมาก องค์ประกอบของละครที่ส่งผลให้เกิดอารมณ์ขันมากที่สุดคือ ตัวละคร กลวิธีการสร้างสรรค์อารมณ์ขันที่ส่งผลให้เกิดอารมณ์ขันมากที่สุดคือ การนำภาพยนตร์หรือละครเรื่องอื่นมาทำให้ขำขัน และฤดูกาลที่ปรากฏอารมณ์ขันมากที่สุดคือ ฤดูกาลที่ 5 จังหวะของการใช้อารมณ์ขันที่พบ ได้แก่ ความเดิมตอนที่แล้ว ไตเติ้ล ใช้เปิดเรื่อง ก่อนสถานการณ์คับขัน ขณะอยู่ในสถานการณ์คับขัน หลังสถานการณ์คับขัน และพบว่าผู้ชมได้รับสุนทรียะจากการประสานอารมณ์ขันเข้ากับแนวเรื่องสยองขวัญ ซึ่งกลวิธีการสร้างอารมณ์ขันนั้นมีความใกล้เคียงกับการสร้างความระทึกขวัญและความสยองขวัญ นั่นคือลวงให้ผู้ชมคิดไปอีกทาง ก่อนจะหักกลับไปอีกทางหนึ่ง
DOI: 10.14457/cu.the.2011.561
title: การศึกษากระบวนการและผลของการเสริมสร้างพลังในสามชุมชนนำร่องของโครงการบ้านมั่นคง กรุงเทพมหานคร

description: การศึกษาครั้งนี้ มีวัตถุประสงค์เพื่อศึกษากระบวนการและผลของการเสริมสร้างพลังในชุมชนบ้านมั่นคง รวมถึงปัจจัยที่ส่งเสริมและก่อให้เกิดอุปสรรคหรือข้อจำกัดในการดำเนินงานของชุมชนบ้านมั่นคงหลังจากได้รับการเสริมสร้างพลังของชุมชนบ้านมั่นคง 3 โครงการนำร่อง เขตกรุงเทพมหานคร ได้แก่ โครงการบ้านมั่นคงเจริญชัยนิมิตใหม่ โครงการบ้านมั่นคงสร้างสรรค์พัฒนา และโครงการบ้านมั่นคงร่วมสามัคคี โดยใช้การสัมภาษณ์กึ่งโครงสร้างและการสังเกตการณ์แบบมีส่วนร่วมและไม่มีส่วนร่วม พบว่าแต่ละแห่งได้รับกระบวนการเสริมสร้างพลังจากภาครัฐที่เหมือนกัน คือ ภาครัฐจะเข้าไปเป็นหน่วยงานพี่เลี้ยงให้ชุมชนที่จะเข้าร่วมโครงการในการจัดตั้งสหกรณ์ออมทรัพย์ หรือชุมชนที่มีกลุ่มออมทรัพย์อยู่แล้วก็พัฒนาเป็นสหกรณ์ออมทรัพย์แล้วเข้าร่วมโครงการบ้านมั่นคง โดยสถาบันพัฒนาองค์กรชุมชนจะเข้าไปเป็นหน่วยงานพี่เลี้ยงแนะนำและประสานงานในทุกๆ ด้าน ทั้งนี้การตัดสินใจหรือดำเนินการใดๆ ให้เป็นหน้าที่ของคณะกรรมการและสมาชิกชุมชน ในโครงการบ้านมั่นคงแต่ละแห่งที่จะร่วมกันกำหนดทิศทางของตนเอง ส่วนผลของการเสริมสร้างพลัง พบว่า ชุมชนแต่ละแห่งมีพลังอำนาจของชุมชนในแต่ละด้านแต่ละระดับต่างกัน โดยปัจจัยหลักที่ส่งเสริมให้เกิดพลังอำนาจของชุมชน คือ ลักษณะทางกายภาพของชุมชน, ที่ตั้งบ้านเรือน, การคมนาคม, วัฒนธรรมประเพณีของชุมชน, ผู้นำชุมชน และการถือครองที่ดินของชุมชน ส่วนปัจจัยที่เป็นอุปสรรค คือ ชุมชนข้างเคียง, การเมืองภายในชุมชน และความขัดแย้งทางการเมืองระดับชาติ
DOI: 10.13135/ela-163
title: Honours for a prytany
DOI: 10.17632/4n8ns8vzvz.3
title: Co-citation Analysis

description: The data in this version of the dataset are being actively annotated and supplemented. Please feel free to send email to the corresponding author for the Bradley et al. (2019) article, if you have questions. Access to the raw data used requires a Web of Science subscription that must be negotiated with Clarivate Analytics. Figure 1: Effect of Research Discipline, Background Network, and Citation Count on Conventionality and Novelty. Data are shown for the applied physics (18,305), immunology (21,917), metabolism (97,405) and WoS (476,288) networks for 1995; numbers in paren- theses are the count of publications in each network. Subfigures (a) and (b): the x-axis show publications classified into percentile groups based on citation counts (e.g., Top 1 in- dicates those publications in the top 1%) and the y-axis shows the percent of publications in each set that are HC or HN. Based on the selected background network, z-scores are computed for each disciplinary network; thus, imm denotes the immunology network with immunology z-scores and imm wos denotes the immunology network with z-scores from WoS z-scores.